CELEX: 32008D0159
Language: bg
Date: 2008-02-22 00:00:00
Title: 2008/159/ЕО: Решение на Комисията от 22 февруари 2008 година за изменение на Решение 2007/683/ЕО за одобряване на плана за ликвидиране на класическата чума по свинете при дивите свине в определени области на Унгария (нотифицирано под номер C(2008) 675)

26.2.2008   
            
            
               BG
            
            
               Официален вестник на Европейския съюз
            
            
               L 51/21
            
         
      РЕШЕНИЕ НА КОМИСИЯТА
   
   от 22 февруари 2008 година
   за изменение на Решение 2007/683/ЕО за одобряване на плана за ликвидиране на класическата чума по свинете при дивите свине в определени области на Унгария
   (нотифицирано под номер C(2008) 675)
   (само текстът на унгарски език е автентичен)
   (2008/159/ЕО)
   КОМИСИЯТА НА ЕВРОПЕЙСКИТЕ ОБЩНОСТИ,
   като взе предвид Договора за създаване на Европейската общност,
   като взе предвид Директива 2001/89/ЕО на Съвета от 23 октомври 2001 г. относно мерки на Общността за борба с класическата чума по свинете (1), и по-специално член 16, параграф 1 от нея,
   като има предвид, че:
   
               (1)
            
            
               Решение 2007/683/ЕО на Комисията (2) бе прието като една от редица мерки за борба с класическата чума по свинете.
            
         
               (2)
            
            
               Словакия информира Комисията относно последното развитие на болестта класическа чума по свинете при диви свине в някои зони на границата с Унгария.
            
         
               (3)
            
            
               Унгария информира Комисията, че предвид епидемиологичната ситуация се налага разширяване на мерките, предвидени в плана за ликвидиране на класическата чума по свинете при дивите свине, за да бъдат включени някои зони от окръг Pest в Унгария.
            
         
               (4)
            
            
               Решение 2007/683/ЕО следва да бъде съответно изменено.
            
         
               (5)
            
            
               Мерките, предвидени в настоящото решение, са в съответствие със становището на Постоянния комитет по хранителната верига и здравето на животните,
            
         ПРИЕ НАСТОЯЩОТО РЕШЕНИЕ:
   Член 1
   Приложението към Решение 2007/683/ЕО се заменя с текста в приложението към настоящото решение.
   Член 2
   Адресат на настоящото решение е Република Унгария.
   
      Съставено в Брюксел на 22 февруари 2008 година.
      
         
            За Комисията
         
         Markos KYPRIANOU
         
         
            Член на Комисията
         
      
   
   
      (1)  ОВ L 316, 1.12.2001 г., стр. 5. Директива, последно изменена с Решение 2007/729/ЕО на Комисията (ОВ L 294, 13.11.2007 г., стр. 26).
   
      (2)  ОВ L 281, 25.10.2007 г., стр. 27.
   
      ПРИЛОЖЕНИЕ
      
         
            „ПРИЛОЖЕНИЕ
            Области, в които се прилага планът за ликвидиране на болестта класическа чума по свинете при диви свине
            Територията на окръг Nógrád и територията на окръг Pest, която се намира на север и изток от р. Дунав, на юг от границата със Словакия, на запад от границата с окръг Nógrád и на север от автомагистрала Е 71.“